પાઠ 8
યૂના અને મોટી માછલી
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 5: ઈશ્વર માટે કસોટીમાં

	બાળકોને બતાવવું કે આપણે કલ્પના કરી શકીએ તેવી સૌથી ભયંકર જગ્યાઓમાં પણ ઈશ્વર આપણી સાથે છે.

(દસ આજ્ઞાઓ) “તારે તારા પ્રભુ ઈશ્વરનું નામ વ્યર્થ લેવું નહિ …”



	નોંધ: આખી વાર્તાનું પુનરાવર્તન કરવા યૂના 1 આખું વાંચવું શ્રેષ્ઠ રહેશે.



પાઠની રજૂઆત
શરૂઆત
ચિત્ર 7 બતાવો અને પ્રશ્નો પૂછીને પાઠ 7 ની વાર્તાનું પુનરાવર્તન કરો.
સૂચવેલા પ્રશ્નો:
	1.વહાણ તરફ ઉતાવળે જતો માણસ કોણ છે? યૂના 1:3.
	2.તે કોનાથી ઉતાવળે દૂર જઈ રહ્યો છે? યૂના 1:3.
	3.તે ઈશ્વર પાસેથી કેમ ભાગી રહ્યો છે? યૂના 1:23.
	4.વહાણનું શું થયું? યૂના 1:4.
	5.બીજા બધા વહાણને બચાવવા સખત મહેનત કરતા હતા ત્યારે યૂના શું કરતો હતો? યૂના 1:6.
પાઠના મુખ્ય મુદ્દાઓ
	1.ખલાસીઓ, જેઓ જીવતા ઈશ્વરને જાણતા નહોતા અને મૂર્તિઓની પૂજા કરતા હતા, તેઓ આશ્ચર્ય પામ્યા કે યૂનાએ ભાગી જવાનો પ્રયત્ન કર્યો હતો (યૂના 1:10). તેઓ જાણવા માગતા હતા કે તોફાનનો અંત લાવવા તેઓ શું કરી શકે (1:11).
	2.યૂનાએ કહ્યું કે તેમણે તેને સમુદ્રમાં ફેંકી દેવો પડશે. ખલાસીઓ તે કરવા માગતા નહોતા. તેમણે કિનારે નજીક સુધી હલેસાં મારવાનો પણ પ્રયત્ન કર્યો. પણ તોફાન વધુ ખરાબ થયું, તેથી તેમણે ઈશ્વરને વિનંતી કરી કે યૂનાના મરણ માટે તેમને દોષ ન આપે અને તેને વહાણની બહાર ફેંકી દીધો. તેઓ જાણતા હતા કે તે તોફાની પાણીમાં જીવી શકશે નહિ (1:12-16).
	3.પણ યૂના મરણ પામ્યો નહિ. ચિત્ર 8 બતાવો. ઈશ્વરે યૂનાને ગળી જવા એક મોટી માછલી મોકલી (1:17).
	4.માછલીની અંદર ભયંકર જગ્યા હોવી જોઈએ. થોડા લોકોએ યૂના જેવો જ અનુભવ કર્યો છે અને તે કહેવા જીવતા રહ્યા છે. યૂનાએ જે એકમાત્ર કરી શકતો હતો તે કર્યું. તેણે ઈશ્વરને પ્રાર્થના કરી. તે જાણતો હતો કે ઈશ્વર તેની સાથે છે, તે માછલીની અંદર પણ (2:1).
	5.પોતાની પ્રાર્થનામાં યૂનાએ કબૂલ કર્યું કે ઈશ્વર તેની સાથે છે અને તેનું સાંભળે છે (2:2). તેણે વિચાર્યું હતું કે તેણે પોતાને ઈશ્વરની મદદની પહોંચ બહાર કરી દીધો છે, પણ હવે તે ખરેખર જાણતો હતો કે તે ઈશ્વરને પોતાના જીવનમાંથી બહાર રાખી શકતો નથી (2:3-4). પોતાની પ્રાર્થનાના અંતે યૂનાએ ઈશ્વરની સ્તુતિ કરી અને તેમની આજ્ઞા પાળવાનું વચન આપ્યું (2:9).
	6.ત્રણ દિવસ પછી માછલીએ યૂનાને સૂકી જમીન પર ઓકી કાઢ્યો (2:10).
વાર્તા પ્રત્યે આપણો પ્રતિભાવ
છેલ્લાં થોડાં વર્ષોમાં બધી ઉંમરના લોકોએ સાક્ષી આપી છે કે ભારે ભય અને દુઃખના સમયમાં ઈશ્વર તેમની સાથે હતા – જ્યારે તેઓ યુદ્ધમાંથી ભાગ્યા, શરણાર્થી છાવણીઓમાં રહ્યા કે જેલમાં હતા. આપણે આ વિશ્વના જુદા જુદા ભાગોમાંથી આવેલા લોકો પાસેથી સાંભળીએ છીએ; આફ્રિકાથી ઉત્તર આયર્લેન્ડ સુધી અને જે પ્રદેશ યુગોસ્લાવિયા કહેવાતો હતો ત્યાંથી.
ઉપર મુદ્દા 5 માં જણાવેલા યૂનાની પ્રાર્થનાના ભાગો વર્ગને મોટેથી વાંચો: યૂના 2:2-4, 9. કદાચ તમારામાંથી કોઈ ખાસ મુશ્કેલી અને જોખમના સમયનો ઉલ્લેખ કરવા અને તેમને ઈશ્વરની હાજરીની યાદ કેવી રીતે અપાઈ તે કહેવા માગતું હોય.
મુખપાઠ કલમ દૃઢ કરાવો
નિર્ગમન 20 ની અત્યાર સુધી શીખેલી બધી કલમોનું પુનરાવર્તન કરો.
પાઠ 8 – યૂના અને મોટી માછલી	પાનું 




